युनिटेक समूह

युनिटेक लिमिटेड किंवा युनिटेक समूह ही एक भारतीय रिअल इस्टेट गुंतवणूक कंपनी आहे ज्याचे मुख्यालय नवी दिल्ली येथे आहे. ही कंपनी एकेकाळी देशातील सर्वात मोठी रिअल इस्टेट बिल्डर असल्याचा दावा करत होती.

ही कंपनी फोर्ब्स मासिकाने प्रसिद्ध केलेल्या जगातील टॉप २००० सार्वजनिक कंपन्यांच्या फोर्ब्स ग्लोबल २००० च्या यादीत १४८४ व्या क्रमांकावर आहे, व भारतात ३२ व्या क्रमांकावर आहे. तिच्या बांधकाम व्यवसायात महामार्ग, रस्ते, पॉवरहाऊस, ट्रान्समिशन लाईन्स यांचा समावेश आहे आणि तिचे मुंबई, दिल्ली, कोलकाता, भुवनेश्वर, चेन्नई, हैदराबाद, मोहाली, बंगळुरू, कोची, नोएडा, ग्रेटर नोएडा, आग्रा, लखनौ, वाराणसी, गुरगाव आणि गाझियाबाद सारख्या शहरांमध्ये युनिटेक सिटीज/युनि वर्ल्ड नावाचे निवासी प्रकल्प देखिल आहेत.

 २जी स्पेक्ट्रम प्रकरण 
युनिटेक वायरलेस हा २जी स्पेक्ट्रम प्रकरणातील एक आरोपी आहे. असा आरोप आहे की त्यांना पूर्वी कोणताही दूरसंचार अनुभव नसतानाही भारत सरकारमधील अधिकाऱ्यांना लाच देऊन २जी परवाने मिळवता आले. याचा परिणाम म्हणून न्यायालयाच्या आदेशानुसार त्यांचे एकूण २२ परवाने रद्द करण्यात आले, आणि त्यांचे व्यवस्थापकीय संचालक संजय चंद्रा यांना तुरुंगात पाठवण्यात आले.

 संदर्भ 

वर्ग:भारताच्या राष्ट्रीय शेअर बाजारावर सूचीबद्ध कंपन्या
वर्ग:मुंबई रोखे बाजारातील नोंदणीकृत कंपन्या
वर्ग:इ.स. १९७२ मधील निर्मिती